text: Kæmpebrand i fabrik i Hedensted
  03 april 2017 kl. 19.18
  Der er opstået brand i en glasfiberfabrik ved Hedensted. Opdateret. 
  Lidt i otte modtog Sydøstjyllands Brandvæsen en melding om en bygningsbrand. Det drejer sig om en glasfiberfabrik, der ligger på Ndr. Fabriksvej i Hedensted. Det bekræfter vagtchefen ved Sydøstjyllands Politi til TV SYD.
  Billeder fra Ndr. Fabriksvej i Hedensted viser, at der står høje flammer op fra fabrikken. Derudover kan man se en kraftig sort røgsky fra branden.
  Både politi og brandvæsen er massivt til stede ved branden.
  Der er ingen oplysninger om, hvordan branden er opstået. Ingen personer er kommet til skade i forbindelse med branden.
  Politiet har meldt ud, at branden nu er under kontrol, men efterslukningen bliver langvarig. Politiet har udsendt følgende meddelelse:
  Branden på stedet er nu under kontrol, og der er ikke længere sundhedskadelig røg fra branden. Derfor ophæves den tidligere varsling.
  Der er udsendt sireneafvarsling.
  Borgerne i området kan derfor igen færdes udendørs og åbne døre og vinduer, samt tænde for ventilationsanlæg.
  
  